
Vilele şi schimbarea în staţiune climaterică:


Schimbarea nu va aduce cheltuieli populaţiei ci doar grija pentru curăţenia exterioară: şanţ curat, gard proaspăt vopsit, locuinţa bine întreţinută. Cheltuieli vor fi (dar vor fi şi beneficii) pentru vile şi pensiuni care vor trebui să investească în amenajări! 


Toate spaţiile pentru cazare trebuie să aibă amenajări interioare (sală de conferinţe) şi exterioare obligatorii (camere de supraveghere şi becuri pentru iluminat în parcare) amenajări şi dotări pentru relaxare în aer liber sau plimbări (drumuri pietonale, locuri de promenadă, terenuri de joacă pentru copii). 


Vilele şi pensiunile sunt obligate să perceapă o taxă între 1-5% (după categ.) persoanelor de peste 18 ani, care şed în staţiune mai mult de 48 de ore.


 








Ce aduce schimbarea în staţiune climaterică:





Schimbarea ar fi în interesul nostru, având în vedere că nu putem să accesăm fondurile europene datorită statutului de simplu oraş! Ne trebuie proiecte adecvate, nu mai putem trăi printre pet-uri şi gunoaie aruncate de turişti! Prin proiectele de mediu, staţiunea va constitui perimetre de protecţie ecologică şi sanitară a factorilor naturali care au determinat declararea oraşului ca staţiune climaterică, să nu mai lăsăm copii de la şcoli să strângă pet-urile aruncate, un  mare pericol de îmbolnăvire!  


Staţiunea înseamnă modernizarea drumurilor rutiere şi marcarea cu semne de circulaţie; transport spre gara sau autogara Târgu-Jiu; asistent medical permanent şi mijloc de transport pentru urgenţe; puncte de prim ajutor, amenajarea şi iluminarea locurilor de promenadă; apă curentă, canalizare, energie electrică; filială a salvamont,; semnalarea obiectivelor turistice cu indicatoare de orientare şi informare.

